SK Úradný vestník Európskej únie C 321/5

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001

2010/C 321/03

Č. pomoci: XA 185/10

Členský štát: Francúzsko

Región: Departement Isère

Názov schémy štátnej pomoci alebo názov podniku prijímajúceho individuálnu štátnu pomoc: Aides au pastoralisme en Isère, volet investissements

Právny základ: Articles L 1511-1 et suivants et articles L 3231-1 et suivants du code général des collectivités territoriales.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 60 000 EUR

Maximálna intenzita pomoci:

— 50 % investícií alebo investičných prác na rozvoj pastierstva v horskej oblasti.

— Zvýšenie o 10 % pre mladých poľnohospodárov.

— Strop subvencie z verejných zdrojov predstavuje 20 000 EUR na príjemcu.

Dátum implementácie: Odo dňa uverejnenia registračného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Do 31. decembra 2013.

Účel pomoci: Táto schéma pomoci vychádza z článku 4 nariadenia Komisie (ES) č. 1857/2006 z 15. decembra 2006.

Pri zveľaďovaní prírodného dedičstva pastierstva sa financovanie zameriava najmä na výstavbu ohrád pre zvieratá, automatizovaných brán a roštov, a na inštaláciu oplotenia, napájacích žľabov a oddeľovacích ohrád (špeciálne vybavenie uspôsobené na horské prostredie).

Tieto sprievodné opatrenia k extenzívnej pastierskej činnosti podporia biodiverzitu a viacúčelové využívanie prírodného prostredia.

Okrem toho je pomoc vyhradená pre:

poľnohospodárske podniky, veľkosť ktorých nepresahuje veľkosť MSP v zmysle právnych predpisov Spoločenstva, ktorá je v nich vymedzená [pozri prílohu I k nariadeniu Komisie (ES) č. 800/2008 zo 6. augusta 2008, Ú. v. EÚ L 214, 9.8.2008],

poľnohospodárske podniky, ktoré pôsobia v oblasti prvovýroby poľnohospodárskych výrobkov,

ktoré nie sú podnikmi v ťažkostiach v zmysle usmernení Spoločenstva o štátnej pomoci na záchranu a reštrukturalizáciu podnikov v ťažkostiach (Ú. v. EÚ C 244, 1.10.2004).

Príslušné odvetvia hospodárstva: Pastierske združenia, zväzy vysokohorského pastierstva, združenia vlastníkov pastierskych pozemkov v horských oblastiach (pastierske oblasti severoalpského masívu v Isère).

Názov a adresa orgánu poskytujúceho pomoc:

Monsieur le Président du Conseil général de l’Isère Direction de l’aménagement des territoires Service agriculture et forêt 7 rue Fantin Latour BP 1096 38022 Grenoble Cedex 1 FRANCE

Internetová stránka: http://www.isere.fr/include/viewFile.php?idtf=969&path=51%2FWEB_CHEMIN_969_1284372519.pdf

Ďalšie informácie: Navrhovaná schéma umožní pokračovať vo vykonávaní schémy XA 299/08 s ročným rozpočtom, ktorý bude lepšie vyhovovať potrebám poľnohospodárov v departemente Isère.

Č. pomoci: XA 186/10

Členský štát: Francúzsko

Región: Departement Isère

Názov schémy štátnej pomoci alebo názov podniku prijímajúceho individuálnu štátnu pomoc: Aides au pastoralisme en Isère, volet aménagement des espaces pastoraux

Právny základ: Articles L 1511-1 et suivants et articles L 3231-1 et suivants du code général des collectivités territoriales.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 180 000 EUR

Maximálna intenzita pomoci:

— 75 % investícií a prác na zachovanie prvkov dedičstva, ktoré sú spojené s pastierskou činnosťou v horských oblastiach.

— Strop subvencie z verejných zdrojov predstavuje 20 000 EUR na príjemcu.

Dátum implementácie: Odo dňa uverejnenia registračného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Do 31. decembra 2013.

Účel pomoci: Táto schéma pomoci vychádza z článku 5 nariadenia Komisie (ES) č. 1857/2006 z 15. decembra 2006.

Účelom pomoci je zveľadiť prírodné dedičstvo a horské oblasti departementu prostredníctvom pomoci zameranej na úpravu a obnovu pastierskych oblastí (pastvín a pastierskych chodníkov) a na zachovanie potenciálu výroby krmiva v tradičných infraštruktúrach spojených s chovom.

Financovať sa budú môcť najmä úpravy chalúpok, chát a tradičných úkrytov.

Tieto sprievodné opatrenia k extenzívnej pastierskej činnosti podporia biodiverzitu a viacúčelové využívanie prírodného prostredia bez toho, aby sa zvýšila výrobná kapacita prevádzky.

Okrem toho je pomoc vyhradená pre:

poľnohospodárske podniky, veľkosť ktorých nepresahuje veľkosť MSP v zmysle právnych predpisov Spoločenstva, ktorá je v nich vymedzená [pozri prílohu I k nariadeniu Komisie (ES) č. 800/2008 zo 6. augusta 2008, Ú. v. EÚ L 214, 9.8.2008],

poľnohospodárske podniky, ktoré pôsobia v oblasti prvovýroby poľnohospodárskych výrobkov,

ktoré nie sú podnikmi v ťažkostiach v zmysle usmernení Spoločenstva o štátnej pomoci na záchranu a reštrukturalizáciu podnikov v ťažkostiach (Ú. v. EÚ C 244, 1.10.2004).

Príslušné odvetvia hospodárstva: Pastierske združenia, zväzy vysokohorského pastierstva a združenia vlastníkov pastierskych pozemkov v horských oblastiach (pastierske oblasti severoalpského masívu v Isère).

Názov a adresa orgánu poskytujúceho pomoc:

Monsieur le Président du Conseil général de l’Isère Direction de l’aménagement des territoires Service agriculture et forêt 7 rue Fantin Latour BP 1096 38022 Grenoble Cedex 1 FRANCE

Internetová stránka: http://www.isere.fr/include/viewFile.php?idtf=968&path=53%2FWEB_CHEMIN_968_1284372500.pdf

Ďalšie informácie: Navrhovaná schéma umožní pokračovať vo vykonávaní schémy XA 300/08 s ročným rozpočtom, ktorý bude lepšie vyhovovať potrebám poľnohospodárov v departemente Isère.

Č. pomoci: XA 188/10

Členský štát: Francúzsko

Región: Región Rhône-Alpes

Názov schémy štátnej pomoci alebo názov podniku prijímajúceho individuálnu štátnu pomoc: Aide à l’agriculture biologique en région Rhône-Alpes: accompagnement individualisé à la conversion

Právny základ: Articles L 1511-1 et suivants, article L 4211-1 du code général des collectivités territoriales

Délibération du Conseil régional Rhône-Alpes PRADR

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 200 000 EUR

Maximálna intenzita pomoci: 50 %

Do výšky 50 % výdavkov. Strop predstavuje 2 700 EUR na príjemcu.

Dátum implementácie: Od doručenia potvrdenia o prijatí obsahujúceho identifikačné číslo opatrenia a uverejnenia zhrnutia na internetovej stránke Komisie.

Trvanie schémy štátnej pomoci alebo individuálnej štátnej pomoci: Do 31. decembra 2013.

Účel pomoci: V súlade s článkom 15 nariadenia (ES) č. 1857/2006 je cieľom pomoci poskytnúť poľnohospodárom technickú pomoc v rámci ich projektu premeny na ekologické poľnohospodárstvo.

Táto technická pomoc bude spočívať na jednej strane vo vyhodnotení technickej realizovateľnosti a hospodárskej životaschopnosti premeny celého poľnohospodárskeho podniku alebo jeho časti na ekologické poľnohospodárstvo a na druhej strane v poradenstve podnikom prechádzajúcim premenou.

Individuálnou pomocou pri premene sa maximalizujú šance na úspešnú premenu, pričom sa spôsob jej uskutočnenia prispôsobuje situácii podniku.

Navrhovaná pomoc poľnohospodárom sa delí na dve etapy:

1. etapa pred premenou: vyhodnotenie a plán premeny,

2. etapa v 1. alebo 2. roku premeny: v nadväznosti na podanie žiadosti zo strany poľnohospodárov.

V súlade s bodmi 3 a 4 článku 15 nariadenia Komisie (ES) č. 1857/2006 sa poľnohospodárskym podnikom nevyplatí žiadna pomoc a všetky oprávnené osoby budú mať prístup k činnostiam uskutočňovaným kolektívnymi organizáciami bez toho, aby sa museli stať ich členmi.

Okrem toho je pomoc vyhradená pre:

poľnohospodárske podniky, veľkosť ktorých nepresahuje veľkosť MSP v zmysle právnych predpisov Spoločenstva, ktorá je v nich vymedzená [pozri prílohu I k nariadeniu Komisie (ES) č. 800/2008 zo 6. augusta 2008, Ú. v. EÚ L 214, 9.8.2008],

poľnohospodárske podniky, ktoré pôsobia v oblasti prvovýroby poľnohospodárskych výrobkov,

ktoré nie sú podnikmi v ťažkostiach v zmysle usmernení Spoločenstva o štátnej pomoci na záchranu a reštrukturalizáciu podnikov v ťažkostiach (Ú. v. EÚ C 244, 1.10.2004).

Príslušné odvetvia hospodárstva: Všetky poľnohospodárske podniky vo všetkých oblastiach regiónu Rhône Alpes.

Názov a adresa orgánu poskytujúceho pomoc:

Monsieur le Président du Conseil régional Rhône-Alpes Direction de l’agriculture et du développement rural Service Agriculture 78 route de Paris 69751 Charbonnières les Bains Cedex FRANCE

Internetová stránka: http://www.rhonealpes.fr/TPL_CODE/TPL_AIDE/PAR_TPL_IDENTIFIANT/109/18-les-aides-de-la-region.htm

Ďalšie informácie: —